
Z A P I S N I K
21. sjednice Vijeća Mjesnog odbora Cvjetni trg
održane 26. veljače 2023. u prostorijama Mjesnog odbora „Kralj Petar Svačić“, Preradovićeva ulica 29, s početkom u 19:00 sati

Nazočni članovi Vijeća Mjesnog odbora Cvjetni trg: Dragan Hrnjak, Milena Bekić Milinović i Nebojša Gavrilov.
Odsutni članovi Vijeća Mjesnog odbora Cvjetni trg: Nela Jantol i Matea Vučić

Predsjednica Vijeća Mjesnog odbora Cvjetni trg pozdravlja nazočne i konstatira da su na sjednici nazočna 3 člana Vijeća, čime su stečeni uvjeti za raspravu i pravovaljano odlučivanje. 

Prije utvrđivanja dnevnog reda, predsjednica otvara raspravu o zapisniku 20. sjednice Vijeća Mjesnog odbora Cvjetni trg. Vijećnik Nebojša Gavrilov moli da se njegove primjedbe pod točkom 4) Pitanja i prijedlozi-vezano za nepoštivanje zabrane prometa u Teslinoj ulici prenesu u cijelosti, što Vijeće prihvaća i 4.točka zapisnika će se nadopuniti.

Vijeće Mjesnog odbora Cvjetni trg, nakon kratke rasprave, jednoglasno donosi dnevni red:

DNEVNI RED

1. [bookmark: _Hlk115087749]Izvješće o radu Vijeća Mjesnog odbora Cvjetni trg za 2022.
1. Program rada Vijeća Mjesnog odbora Cvjetni trg za 2023.
1. Financijski plan Mjesnog odbora Cvjetni trg za 2023.
1. Popis zgrada s područja Mjesnog odbora Cvjetni trg oštećenih u potresu na kojima nije obavljena hitna sanacija i koje ugrožavaju sigurnost prolaznika
1. Pitanja i prijedlozi


Ad. 1. Izvješće o radu Vijeća Mjesnog odbora Cvjetni trg za 2022.

Vijeće, bez rasprave, jednoglasno donosi sljedeće


IZVJEŠĆE O RADU

Vijeća Mjesnog odbora Cvjetni trg za 2022.


U 2022. godini Vijeće Mjesnog odbora održalo je ukupno 12 sjednica.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 


PREDSJEDNICA VIJEĆA

Predsjednica je redovito sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Vijeća Gradske četvrti Donji grad u sastavljanju dnevnog reda te prisustvovala sastancima koordinacije za rad vijeća mjesnih odbora. 


POTPREDSJEDNIK VIJEĆA

Pomagao je predsjednici Vijeća te obavljao i sve poslove koji su mu se povjerili. Sudjelovao je u pripremi prioriteta za 2023.


ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku 5 članova od ukupno pet.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.


ZAKLJUČNE OCJENE

Vijeće je u radu nastojalo što je moguće više detektirati i riješiti probleme na svom području. 


Ad.2. Program rada Vijeća Mjesnog odbora Cvjetni trg za 2023.

Vijeće, nakon rasprave, uz napomenu da mogu vrlo malo ili nikako utjecati na Program rada, jednoglasno donosi sljedeći

PROGRAM RADA VIJEĆA
MJESNOG ODBORA CVJETNI TRG ZA 2023.

Na temelju Poslovnika i Pravila Vijeća Mjesnog odbora Cvjetni trg te sukladno Statutu Grada Zagreba svoj program za 2023. Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora Cvjetni trg.

Vijeće Programom rada obvezno:

1. Donosi financijski plan;
1. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti;
1. Donosi Izvješće o radu Vijeće Mjesnog odbora Cvjetni trg;
1. Prati realizaciju Plana komunalnih aktivnosti i Programa održavanja komunalne infrastrukture;
1. Raspravlja i donosi zaključke na osnovi zahtjeva građana;
1. Raspravlja i donosi mišljenja o prijedlozima akata o kojima gradonačelnik, Gradska skupština, gradski uredi i vijeće gradske četvrti, traže mišljenje vijeća mjesnog odbora;
1. Odlučuje o raspolaganju imovinom Mjesnog odbora.

Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji.

Program rada Vijeće Mjesnog odbora Cvjetni trg temelji se i na kontinuitetu svih prethodnih aktivnosti mjesnoga odbora i zahtjevima građana.

Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
1. pomoći u održavanju, opremanju i obnovi prostora mjesnog odbora;
1. podržavati realizaciju različitih aktivnosti programa udruga i udruženja građana;
1. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
1. nastojati kvalitetnije i temeljitije informirati građane o svim aktivnostima na području mjesnog odbora;
1. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
1. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.

Realizacija navedenog Programa rada ovisiti će o:

· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.


Ad.3. Financijski plan Mjesnog odbora Cvjetni trg za 2023.

Vijeće, nakon rasprave, uz napomenu da im se dostavi detaljniji troškovnik, tj. specifikacija, jednoglasno donosi sljedeći


FINANCIJSKI PLAN
Mjesnog Odbora Cvjetni trg
za 2023.

Članak 1.
Financijski plan Mjesnog odbora Cvjetni trg za 2023. (dalje u tekstu: Plan) sastoji se od:

PRIHODA:									38.700,00 EUR
RASHODA:									38.700,00 EUR

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	38.700,00

	6711
	PRIHODI ZA FINANCIRANJE RASHODA POSLOVANJA
	38.700,00

	
B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	38.700,00

	Izvor 1.1. OPĆI PRIHODI I PRIMICI
	10.210,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	650,00

	Izvor 4.1. PRIHOD OD KOMUNALNE NAKNADE
	28.490,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	28.490,00

	 
	ODRŽAVANJE JAVNIH ZELENIH POVRŠINA
	5.710,00

	 
	ODRŽAVANJE NERAZVRSTANIH CESTA
	22.780,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.


Ad. 4. Popis zgrada s područja Mjesnog odbora Cvjetni trg oštećenih u potresu na kojima nije obavljena hitna sanacija i koje ugrožavaju sigurnost prolaznika

Članovi Vijeća Matea Vučić, Nebojša Gavrilov i Milena Bekić Milinović su u nedjelju, 19. veljače 2023., u razdoblju od 11,00 do 13,30 sati obišli sve ulice na području Mjesnog odbora Cvjetni trg i evidentirali oštećenja na zgradama na kojima nakon potresa nije obavljena hitna sanacija, što zbog manjkave zakonske regulative, što zbog neodgovornih vlasnika. Jednako tako, prijedlog je da se ista evidencija oštećenja od potresa napravi i na području ostalih mjesnih odbora.

Vijeće, nakon rasprave, jednoglasno donosi sljedeći


ZAKLJUČAK
o popisu zgrada s područja Mjesnog odbora Cvjetni trg oštećenih u potresu na kojima nije obavljena hitna sanacija i koje ugrožavaju sigurnost prolaznika

4. Na području Mjesnog odbora Cvjetni trg evidentirana su oštećenja na zgradama na kojima nakon potresa nije obavljena hitna sanacija, što zbog manjkave zakonske regulative, što zbog neodgovornih vlasnika. Zbog navedenoga, odnosno zbog činjenice da brojne zgrade u najužem gradskom središtu ozbiljno ugrožavaju sigurnost prolaznika, napravljen je popis istih:

· Masarykova 10 (hitna sanacija obavljena, međutim zabatni zid ove monumentalne zgrade u središtu Zagreba i nadalje je opasan za prolaznike ) 
· Masarykova 12 (pozvati vatrogasce da provjere stanje dimnjaka i krovnog vijenca zbog svakodnevnog padanja žbuke na kolnik)
· Masarykova 16 (krovni vijenac)
· Masarykova 11 (krovni vijenac)
· Masarykova 9 (nadvoj na prozoru, provjeriti)
· Nikole Tesle 16 (balkoni u izrazito lošem stanju, provjeriti)
· Nikole Tesle 11 (provjeriti vijenac)
· Nikole Tesle 15 (cigle izviruju na zabatnom zidu)
· Gajeva 11 (vijenac je napukao)
· Nikole Tesle 6 (vijenac napukao po sredini)
· Nikole Tesle 1 (prema Zrinjevcu provjeriti krovnu antenu pored Arheološkog muzeja)
· Berislavićeva 2(spoj vijenca prema Zrinjevcu, vijenac i prema Berislavićevoj)
· Berislavićeva 3/1 (vijenac)
· Berislavićeva 3 (žbuka pada na dvorišni dio, ali i na ulični dio pored skele)
· Berislavićeva 13 (provjeriti vijence i nadvoje)
· Berislavićeva 14 (provjeriti vijence)
· Berislavićeva 17 (nadvoji i krovni vijenac)
· Berislavićeva 21 (provjeriti vijenac)
· Berislavićeva 20 (provjeriti nadvoje)
· Berislavićeva 21 (fasada) 
· Berislavićeva 25 (fasada)
· Hebrangova 26 (vijenac)
· Hebrangova 36 (vijenac)
· Gundulićeva 19 (vijenac)
· Varšavska 14 (nadvoji)
· Varšavska 16 (vijenac-hitno!!)
· Varšavska 1 (nadvoj i vijenac)
· Gajeva 7 (fasadna ploča odvojena)
· Gajeva 9A (oštećene kazete ispod prozora)
· Gajeva 18 (vijenac - hitno!)
· Gajeva 20 (vijenac)
· Gajeva 29 (na uglovnici iznad 1. prozora odlomljen komad žbuke)

4. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet i Javnoj vatrogasnoj postrojbi Grada Zagreba na daljnje postupanje.


Ad.5. Pitanja i prijedlozi

Milena Bekić Milinović je razgovarala s nadležnom osobom iz Podružnice Zrinjevac (gđa Mirta Marasanov) u vezi korištenja jednog, manjeg dijela parka u dvorištu zgrade u Berislavićevoj 19 za potrebe održavanja nastave (škole) u prirodi učenika osnovnih škola iz Gundulićeve i Varšavske ulice. Prema informaciji gđe. Marasanov, za bilo kakvu prenamjenu, odnosno dodjelu i najmanje parcele za potrebe učenika, treba se obratiti Zavodu za zaštitu spomenika kulture i prirode koji treba dati svoju suglasnost.

Nebojša Gavrilov se osvrnuo na prošlogodišnji Tjedan mobilnosti koji se dobrim dijelom odvijao na području Mjesnog odbora Cvjetni trg te smatra da je Tjedan bio slabo organiziran, da je bio nedovoljno vidljiv i da narednih godina treba daleko više poraditi na njegovoj organizaciji.

Dragan Hrnjak predlaže da se pita predsjednika Vijeća Gradske četvrti Roberta Fabera da li postoji neka odluka/dokument o premještanju Mjesnog odbora Cvjetni trg iz Prolaza sestara Baković u prostorije Mjesnog odbora „Kralj Petar Svačić“, je li igdje službeno objavljeno da više nije na adresi Prolaz sestara Baković.

Sjednica je završila u 19,45 sati.


Zapisnik sastavila: Milena Bekić Milinović


KLASA: 024-08/23-003/439
URBROJ: 251-13-11-1/008-23-2

Zagreb, 26. veljače 2023.


Predsjednica
Vijeća Mjesnog odbora

[bookmark: _GoBack]Milena Bekić Milinović, v.r.

